open-index/open-wikipedia-markdown huggingface dataset:
পোলার স্থানাঙ্ক ব্যবস্থা

গণিতে **পোলার স্থানাঙ্ক ব্যবস্থা** () এক ধরনের দ্বিমাত্রিক স্থানাঙ্ক ব্যবস্থা যেখানে সমতলের প্রতিটি বিন্দুর অবস্থান একটি নির্দিষ্ট বিন্দু ও একটি নির্দিষ্ট  অক্ষরেখার সাপেক্ষে নির্নয় করা হয়। নির্দিষ্ট বিন্দুটিকে পোলার স্থানাঙ্ক ব্যবস্থার সাপেক্ষ বিন্দু ও নির্দিষ্ট রেখাটিকে সাপেক্ষ রেখা বলে।

মূল বিন্দুকে পোলার স্থানাঙ্ক ব্যবস্থায় সাপেক্ষ বিন্দু এবং একটি নির্দিষ্ট অনুভুমিক অক্ষ *L* কে  পোলার স্থানাঙ্ক ব্যবস্থার মূল অক্ষ বা সাপেক্ষ অক্ষ হিসাবে ধরা হয়। মূল বিন্দু থেকে স্থানাঙ্ক ব্যবস্থায় প্রকাশিত বিন্দুর দুরত্বকে ব্যাসার্ধ ভেক্টর বা ব্যাসার্ধ বলা হয় যা  *r* দ্বারা প্রকাশ করা হয় (উল্লেখ্য ব্যাসার্ধ ভেক্টর *r* একটি ধনাত্বক স্কেলার সংখ্যা) এবং *r* এর সাথে সাপেক্ষ বা মূল  অক্ষ *L* এর উৎপন্ন ধনাত্বক কোণকে ভেক্টরিয়াল কোণ বলে যা *θ* দ্বারা প্রকাশ করা হয়। একটি বিন্দুকে পোলার স্থানাঙ্ক ব্যবস্থায় (r,θ) দ্বারা প্রকাশ করা হয়।

## প্রকাশের উপায়

ব্যাসার্ধ ভেক্টরকে *r* এবং  উৎপন্ন কোণকে *θ* দ্বারা প্রকাশ করা হয়েছে। কোন বিন্দুর পোলার স্থানাঙ্ক *(r, θ)* দ্বারা প্রকাশিত হয়।

পোলার স্থানাঙ্ক ব্যবস্থায় কোণকে ষাট মূলক এককে ডিগ্রিতে এবং বৃত্তিয় রেডিয়ান এককে রেডিয়ানে প্রকাশ করা হয়। কোণ প্রকাশে ষাট মূলক পদ্ধতি সাধারনত নেভিগেশন, সার্ভে সহ অনেক ফলিত পদ্ধতিতে একক হিসাবে ধরা হয় যেখানে বৃত্তিয় পদ্ধতি গণিত এবং গাণিতিক পদার্থ বিজ্ঞানে ব্যবহৃত হয়।

সাধারণত একটি ধনাত্বক কোণ উৎপন্ন হয় যখন কোণটি স্থানাঙ্কের অক্ষের সাথে ঘড়ির কাটার বিপরীতে নির্নয় করা হয়।
গাণিতিক সংস্কৃতিতে পোলার স্থানাঙ্কের মূল অক্ষকে অনুভুমিক ভাবে আঁকা হয় এবং অক্ষ রেখাটি ডান দিকে অসীম পর্যন্ত বিস্তৃত।
### প্রতিটি বিন্দুর সতন্ত্র পোলার স্থানাঙ্ক ব্যবস্থা
কোণের প্রতিটি মানের সাথে প্রতিবার ৩৬০ ডিগ্রি বা ২π কোণ যুক্ত করলে যেকোন বিন্দুর দিক অপরিবর্তিত থাকে। আবার ব্যাসার্ধ ভেক্টরের মান ঋনাত্বক হলে তা বিপরীত দিকে দুরত্ব বুঝায়। সে ক্ষেত্রে একই বিন্দুকে অসীম সংখ্যাক মান দ্বারা প্রকাশ করা যায় যেমন:  অথবা  যেখানে n যে কোন পূর্ন সংখ্যা। এক্ষেত্রে একই পোল বা বিন্দুর জন্য একাধিক স্থানাঙ্কের মান পাওয়া যায়। এই ত্রুটি নিরসনের জন্য ব্যাসার্ধ ভেক্টরের মান সিমাবদ্ধ এবং তা অঋনাত্বক বাস্তব সংখ্যা গুলোর মাঝে আবদ্ধ ()। এবং কৌনিক ব্যবধানের মান ষাট মূলক পদ্ধতিতে  [০,&nbsp;৩৬০°) এবং বৃত্তিয় পদ্ধতিতে [০,&nbsp;২π) এর মধ্যে সিমাবদ্ধ রাখা হয়।  স্থানাঙ্ক নির্নয়ের জন্য সতন্ত্র অক্ষ রেখাও প্রয়োজন। সতন্ত্র অক্ষ রেখাটিই মূল অক্ষ বা সাপেক্ষ অক্ষ যেখানে *θ*&nbsp;=&nbsp;০।
পোল বা বিন্দুর স্থানংক (০,০) হলে এর ব্যাসার্ধ ভেক্টর ও ভেক্টরিয়াল কোণ উভয়ই শূন্য।

## আরও দেখুন
* গণিত পরিভাষা

## তথ্যসূত্র

বিষয়শ্রেণী:স্থানাঙ্ক ব্যবস্থা
বিষয়শ্রেণী:জ্যামিতি
বিষয়শ্রেণী:গণিত
বীরস্বামী পারমল

**বীরস্বামী পারমল** (জন্ম: ১১ আগস্ট, ১৯৮৯) গায়ানার বারবাইস এলাকায় জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। পাশাপাশি ওয়েস্ট ইন্ডিজের আঞ্চলিক ক্রিকেট প্রতিযোগিতায় গায়ানা দলের পক্ষে খেলছেন। দলে তিনি মূলতঃ বোলার হিসেবে দায়িত্ব পালন করে থাকেন।

## প্রারম্ভিক জীবন
২০০২ সাল থেকে ক্লাব ক্রিকেটে আলবিওন কম্যুনিটি সেন্টার ক্রিকেট ক্লাবে খেলছেন। ২০০৬-০৭ মৌসুমে প্রথম-শ্রেণীর চারদিনের আঞ্চলিক প্রতিযোগিতা হিসেবে ক্যারিব বিয়ার সিরিজে গায়ানার প্রতিনিধিত্ব করেন। প্রতিপক্ষ উইন্ডওয়ার্ড আইল্যান্ডসের বিপক্ষে অভিষিক্ত প্রথম-শ্রেণীর ক্রিকেটে চার উইকেট পান তিনি। এছাড়াও, কেএফসি কাপে জামাইকার বিপক্ষে পাঁচ-উইকেট পান। এর দুই বছর পর ২৩.৯৩ গড়ে ৩২ উইকেট নিয়ে সকলের নজর কাড়েন। এছাড়াও, ২০১১-১২ মৌসুমে ২২.০৫ গড়ে ৩৭ উইকেট পান। ২০১২ সালে সফরকারী ভারত এ দলের বিপক্ষে ওয়েস্ট ইন্ডিজ এ দলের অধিনায়কত্ব করেন।

## খেলোয়াড়ী জীবন
২০০২ সাল থেকে প্রথম-শ্রেণীর ক্রিকেটে হাতেখড়ি হলেও ১০ বছর পর টেস্টে অংশগ্রহণের সুযোগ পান পারমল। ঘরোয়া ক্রিকেটে দূর্দান্ত ক্রীড়াশৈলী প্রদর্শনের ফলে বাংলাদেশ সফরে সুনীল নারাইনের সাথে দলের দ্বিতীয় স্পিনার হিসেবে দলে অন্তর্ভুক্তি ঘটে। ১৩ নভেম্বর, ২০১২ তারিখে ঢাকার শের-ই-বাংলা জাতীয় স্টেডিয়ামে বাংলাদেশের বিপক্ষে অনুষ্ঠিত ১ম টেস্টে তার অভিষেক ঘটে। ঐ টেস্টে তিনি চার উইকেট তুলে নিয়ে ওয়েস্ট ইন্ডিজের ৭৭ রানের জয়ে ভূমিকা রাখেন। একই দলের বিপক্ষে ৫ ডিসেম্বর, ২০১২ তারিখে অনুষ্ঠিত ৩য় ওডিআইয়ে তার অভিষেক ঘটেছিল।

## তথ্যসূত্র

## আরও দেখুন
* সুনীল নারাইন
* ওয়েস্ট ইন্ডিজ ক্রিকেট দল
* ২০১২-১৩ ওয়েস্ট ইন্ডিজ ক্রিকেট দলের বাংলাদেশ সফর

## বহিঃসংযোগ
* 
* 

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গায়ানার ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:গায়ানা আমাজন ওয়ারিয়র্সের ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:গায়ানি ক্রিকেটার
বিষয়শ্রেণী:ইন্দো-গায়ানীয় ব্যক্তি
বিষয়শ্রেণী:ভারতীয় বংশোদ্ভূত ক্রীড়াবিদ
বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার
তোতাপাখি ফুল

**তোতাপাখি ফুল** (বৈজ্ঞানিক নাম:***Impatiens psittacina***), () হচ্ছে দক্ষিণ-পূর্ব এশিয়ার একটি উদ্ভিদ প্রজাতি, এবং এটি প্রথম বর্ণনা করেন জোসেফ ড্যালটন হুকার। এটির আকার তুলনায় উড়ন্ত তোতাপাখির কারণে এটিকে উল্লেখ করা হয়। এটিকে থাইল্যান্ড, বার্মা এবং ভারতের অংশবিশেষে দেখা যায়।

## ইতিহাস
তোতাপাখি ফুল প্রথম আবিষ্কার হয় বার্মার শান নামক অঞ্চলে আর আবিষ্কার করেন “এ, এইচ, হিল্ডাব্রান্ড”। আবিস্কারের পরেই কিন্তু এই ফুলের অস্তিত্ত সম্পর্কে সবাইকে জানানো হয় নাই। ১৮৯৯ সালে প্রথমে এই ফুলের বীজ সংগ্রহ করে তা পাঠিয়ে দেওয়া হয় লন্ডনের "কিউ রয়্যাল গার্ডেন” এ, তারপর এই রয়্যাল গার্ডেনেই ১৯০০ সালে প্রথম ফুল ফোটে। বলতে পারেন মানুষের পর্যবেক্ষণে প্রথম এই ফুল ফুটানো হয়। কেননা এই ফুল এর আগে সবার অগোচরে বনাঞ্চলেই ফুটতো। এরপর ১৯০১ সালে ইংরেজ উদ্ভিদ বিজ্ঞানী “জোসেফ ড্যালটন হুকার” সর্বপ্রথম এই ফুলের অস্তিত্ত সম্পর্কে বিশ্ববাসীকে অবিহত করেন।

## বিবরণ
তোতাপাখি ফুলের গাছ উচ্চতায় প্রায় ৬ ফুটের মত হয়। আর এর পাতা লম্বায় ৬ সেঃমিঃ এর মত হয়ে থাকে। আর ফুল প্রায় ৫ সেঃমিঃ এর মত হয়ে থাকে। এই ফুল সাধারনত অক্টোবার থেকে নভেম্বরের মধ্যে ফোটে। এই তোতাপাখি ফুলের গাছ সব জায়গায় জন্মাতে পারে না, কেননা এরা পরিবেশ দ্বারা অনেক বেশি প্রভাবিত হয়। সাধারনত সমুদ্র সৈকত অঞ্চলে যেখানে বাতাসের আদ্রতা অনেক বেশি সেই সকল জায়গায় বেশি জন্মায়। আর এই ফুলের রঙ হাল্কা বেগুনী এবং গাঢ় লাল রঙের হয়। আর এই দু’টি রঙকে মাঝখানের সাদা রঙ আলাদা করে রেখেছে।

## তথ্যসূত্র

## বহিঃসংযোগ
*Botanical Authorship
*Parrot Flower
*Exotic RainForest
*Le Jardin (1902)
*Scans of the original description


বিষয়শ্রেণী:মিয়ানমারের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:ফুল
বিষয়শ্রেণী:আসামের উদ্ভিদ
বিষয়শ্রেণী:১৯০১-এ বর্ণিত উদ্ভিদ
নেওটিয়া বিশ্ববিদ্যালয়

**নেওটিয়া বিশ্ববিদ্যালয়** হল ভারতের পশ্চিমবঙ্গ রাজ্যের সরিষায় (কলকাতার উপকণ্ঠে) অবস্থিত একটি বেসরকারি বিশ্ববিদ্যালয়। ২০১৫ সালে নেওটিয়া বিশ্ববিদ্যালয় আইন, ২০১৪ বলে এই বিশ্ববিদ্যালয় স্থাপিত হয়। এটি একটি বহুমুখী অননুমোদনশীল বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।

## তথ্যসূত্র

## বহিঃসংযোগ
* Official Website

বিষয়শ্রেণী:পশ্চিমবঙ্গের বিশ্ববিদ্যালয়
বিষয়শ্রেণী:ভারতের বেসরকারি বিশ্ববিদ্যালয়
বিষয়শ্রেণী:দক্ষিণ চব্বিশ পরগনা জেলা
বিষয়শ্রেণী:২০১৫-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার বিশ্ববিদ্যালয়
বিষয়শ্রেণী:২০১৫-এ প্রতিষ্ঠিত বিশ্ববিদ্যালয় ও কলেজ
সুরভি জ্যোতি

**সুরভি জ্যোতি** (জন্ম: ২৯ মে ১৯৮৮) একজন ভারতীয় অভিনেত্রী, মডেল, নৃত্যশিল্পী এবং রেডিও জকি। তিনি পাঞ্জাবি চলচ্চিত্র ও টিভি ধারাবাহিক *[[কবুল হ্যায়]]*-এ অভিনয় করেন।

## টেলিভিশন

## তথ্যসূত্র

## বহিঃসংযোগ
* 
*
* 

বিষয়শ্রেণী:১৯৮৮-এ জন্ম
বিষয়শ্রেণী:ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:জলন্ধরের ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:পাঞ্জাবি নারী
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:পাঞ্জাব, ভারতের অভিনেত্রী
ব্যাসার্ধ ভেক্টর

জ্যামিতিতে **ব্যাসার্ধ ভেক্টর**() যা অনেক সময় 'অবস্থান ভেক্টর' নামেও পরিচিত , এটি একটি ইউক্লিডিও ভেক্টর যা একটি সাপেক্ষ বিন্দু বা মূল বিন্দু 'O' এর সাপেক্ষে সমতলে অন্য যেকোন বিন্দু 'P' এর অবস্থান(দুরত্ব) নির্দেশ করে। ব্যাসার্ধ ভেক্টরকে সাধারণত r দ্বারা প্রকাশ করা হয়। ব্যাসার্ধ ভেক্টর মূলত মূলবিন্দু 'O' থেকে সমতলে অন্য যেকোন একটি বিন্দু 'P' এর সরল রৈখিক দুরত্ব নির্দেশ করে।:

:\mathbf{r}=\overrightarrow{OP}.

ব্যাসার্ধ ভেক্টর সবচেয়ে বেশি ব্যবহহৃত হয় ব্যবকলনীয় জ্যামিতি এবং মেকানিক্স এর বিভিন্নক্ষেত্রে তবে মাঝে ভেক্টরিয়াল ক্যালকুলাসেও এর ব্যবহার রয়েছে ।

সাধারণত দ্বিমাত্রিক ও ত্রিমাত্রিক জ্যামিতিতে ব্যাসার্ধ ভেক্টরের মাধ্যমে মূল বিন্দু থেকে অন্য বিন্দুর অবস্থান নির্দেশ করলেও ইউক্লিডিয় জ্যাম্যতিতে যে কোন মাত্রার সমতলে ব্যাসার্ধ ভেক্টরের মাধ্যমে বিন্দুর অবস্থান প্রকাশ করা যায়।

## দ্বিমাত্রিক

দ্বিমাত্রিক  স্থানাঙ্ক ব্যবস্থায় পোলার স্থানাঙ্ক ব্যবস্থায়  বিন্দুর অবস্থান প্রকাশ করা হয় (r,\theta) এর মাধ্যমে। এখানে *r* হল ব্যাসার্ধ ভেক্টর। [কার্তেসী স্থানাঙ্ক ব্যবস্থায় বিন্দুর অবস্থান প্রকাশ করা হয় (x,y) এর মাধ্যমে। কার্তেসীয় মাধ্যমে ব্যাসার্ধ ভেক্টর-
<math>r=\sqrt(x^2+y^2)</math>

==ত্রিমাত্রিক==



ত্রিমাত্রিক ব্যবস্থায়, যেকোন [বিন্দু|বিন্দুর ত্রিমাত্রিক স্থানংক এবং সাধারণত ত্রিমাত্রিক ভেক্টরের মাধ্যমে সমতলে যে কোন বিন্দুর অবস্থান সহজেই প্রকাশ করা যায়। এজন্য সাধারণত কার্তেসীয় স্থানাঙ্ক ব্যবস্থা ব্যবহার করা হয়।I

: \begin{align} 
 \mathbf{r}(t) 
 & \equiv \mathbf{r}\left(x,y,z\right) \equiv x(t)\mathbf{\hat{e}}_x + y(t)\mathbf{\hat{e}}_y + z(t)\mathbf{\hat{e}}_z  \\
 & \equiv \mathbf{r}\left(r,\theta,\phi\right) \equiv r(t)\mathbf{\hat{e}}_r(\theta(t), \phi(t)) \\
 & \equiv \mathbf{r}\left(r,\theta,z\right) \equiv r(t)\mathbf{\hat{e}}_r(\theta(t)) + z(t)\mathbf{\hat{e}}_z \\
 & \,\!\cdots \\
\end{align}

যেখানে *t* এর মাধ্যমে বিভিন্ন আকারের সমতলে বিভিন্ন অক্ষের দিকে দুরত্বকে প্রকাশ করা হয়েছে করছে। এখানে একটি বিন্দুর অবস্থান প্রকাশে তিন প্রকারের অক্ষীয় ব্যবস্থা নির্দেশ করলেও তা মুলত একটি বিন্দুর অবস্থান ভেক্টরকেই প্রকাশ করছে।

## বহুমাত্রিক

রৈখিক বীজগণিতে বহুমাত্রিক ব্যাসার্ধ ভেক্টরের অস্তিত রয়েছে। একটি ব্যাসার্ধ ভেক্টেরকে অনেকগুলো সাধারণ ভেক্টরের সমন্নয় হিসাবে প্রকাশ করা হয় যা বহুমাত্রিক সমতলে মূল অক্ষে থেকে বিন্দুর অবস্থান প্রকাশ করে।

:\mathbf{r} = \sum_{i=1}^n x_i \mathbf{e}_i = x_1 \mathbf{e}_1 + x_2 \mathbf{e}_2 + \cdots x_n \mathbf{e}_n 
## তথ্যসূত্র

বিষয়শ্রেণী:জ্যামিতি
বিষয়শ্রেণী:গণিত
বিষয়শ্রেণী:অবস্থান
পিটার নেভিল

**পিটার মাইকেল নেভিল** (জন্ম: ১৩ অক্টোবর, ১৯৮৫) ভিক্টোরিয়ার হথর্নে জন্মগ্রহণকারী অস্ট্রেলীয় পেশাদার ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। বর্তমানে **পিটার নেভিল** ঘরোয়া ক্রিকেটে নিউ সাউথ ওয়েলস ও মেলবোর্ন রেনেগ্যাডেসের পক্ষে প্রতিনিধিত্ব করছেন। এরপূর্বে তিনি সিডনি সিক্সার্সের পক্ষাবলম্বন করেন। দলে তিনি মূলতঃ উইকেট-কিপার হিসেবে রয়েছেন।

## প্রারম্ভিক জীবন
অস্ট্রেলিয়া অনূর্ধ্ব-১৯ ক্রিকেট দলে খেলেছেন পিটার নেভিল। ফেব্রুয়ারি, ২০০৯ সালে মেলবোর্ন ক্রিকেট গ্রাউন্ডে নিউ সাউথ ওয়েলসের পক্ষে প্রথম-শ্রেণীর ক্রিকেটে ভিক্টোরিয়ার বিপক্ষে অভিষেক ঘটে তার। ঐ খেলায় তিনি ১৮ ও ০ এবং একটি ক্যাচ পান। মার্চ, ২০১২ সালে ব্রাড হাড্ডিনের পরিবর্তে ওয়েস্ট ইন্ডিজ সফরে দলের সাথে যোগ দেন। কিন্তু ঐ সফরে তিনি একটি খেলায়ও অংশগ্রহণের সুযোগ পাননি।

## খেলোয়াড়ী জীবন
৩১ মার্চ, ২০১৫ তারিখে ক্রিকেট অস্ট্রেলিয়া কর্তৃপক্ষ ওয়েস্ট ইন্ডিজ সফরের জন্য অস্ট্রেলিয়া দলের সদস্যদের নামের তালিকা ঘোষণা করা হয়। ক্যাপবিহীন অবস্থায় স্পিনার ফাহাদ আহমেদ ও ব্যাটসম্যান এ্যাডাম ভোজেসের সাথে তাকেও দলে অন্তর্ভুক্ত করা হয়।

২০১৫ সালের অ্যাশেজ সিরিজে অংশ নেয়ার জন্য ইংল্যান্ডে যান। ব্যক্তিগত কারণে ব্রাড হাড্ডিনের অনুপস্থিতির কারণে সিরিজের দ্বিতীয় টেস্টে ইংল্যান্ডের বিপক্ষে তার টেস্ট অভিষেক ঘটে। লর্ডসে অনুষ্ঠিত ঐ খেলায় তার দল ৪০৫ রানের বিশাল ব্যবধানে জয় পায় ও সিরিজে ১-১ সমতা আনয়ণ করে। অভিষেক খেলায় তিনি ৭ ক্যাচ নিয়ে টেস্ট ক্রিকেটের ইতিহাসে যৌথভাবে দ্বিতীয় স্থানে অবস্থান করেন। এছাড়াও তার এ কৃতিত্ব অ্যাশেজ অভিষেক নতুন রেকর্ডের সৃষ্টি করে। এছাড়াও তিনি প্রথম ইনিংসে ৪৫ করেন।

## তথ্যসূত্র

বিষয়শ্রেণী:অস্ট্রেলীয় ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি সিক্সার্সের ক্রিকেটার
বিষয়শ্রেণী:মেলবোর্ন রেনেগেডসের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:মেলবোর্ন থেকে আগত ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:উইকেট-রক্ষক
বিষয়শ্রেণী:মেলবোর্ন স্টার্সের ক্রিকেটার
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
ফেয়ারি কুইন (রেল ইঞ্জিন)

**ফেয়ারি কুইন** (বাংলা: *পরি রানি*) (**পূর্ব ভারতীয় রেল এনআর. ২২** নামেও পরিচিত) ১৮৫৫ সালের তৈরি ভারতের একটি বাষ্পচালিত লোকোমোটিভ। এটি ভারতের রাজধানী নিউ দিল্লি ও রাজস্থানের আলওয়ারের মধ্যে চলাচল করে। ১৯৯৮ সালে সবচেয়ে পুরনো সচল লোকোমোটিভ হিসাবে এটি গিনেস বিশ্ব রেকর্ডে স্থান পায়। ১৯৯৯ সালে এটি ভারতের জাতীয় পর্যটন পুরস্কার লাভ করে।

## তথ্যসূত্র

## বহিঃসংযোগ

* Fairy Queen website
* Rangan Datta: Jewels of Time: Delhi National Rail Museum
* A M Johnson and K Ward: A Brief History of Kitson and Company
* 

বিষয়শ্রেণী:ভারতের বাষ্পীয় লোকোমোটিভ
বিষয়শ্রেণী:১৮৫৫ সালে প্রবর্তিত লোকোমোটিভ
বিষয়শ্রেণী:২-২-২টি লোকোমোটিভ
বিষয়শ্রেণী:১এ১ এন২টি লোকোমোটিভ
বিষয়শ্রেণী:৫ ফুট ৬ ইঞ্চি গেজ লোকোমোটিভ
বিষয়শ্রেণী:কিটসন লোকোমোটিভ
বিষয়শ্রেণী:অসম্পূর্ণ রেল পরিবহন নিবন্ধ
বিষয়শ্রেণী:হরিয়ানার পর্যটন
বিষয়শ্রেণী:দিল্লির পর্যটন
বিষয়শ্রেণী:রাজস্থানের পর্যটন
বরগুনা পৌরসভা

**বরগুনা পৌরসভা** বাংলাদেশের বরগুনা শহরের একটি নগরভিত্তিক স্থানীয় সরকার সংস্থা। ১৯৭৩ সালে পৌরসভাটি&nbsp;প্রতিষ্ঠিত হয়।  এটি একটি ক শ্রেনীর পৌরসভা।  আধুনিক পৌরশহর এখন অনেক বড়৷ প্রায় ৪৫.৬৫ বর্গকিলোমিটার। জনসংখ্যার দিক থেকে এটি বরিশাল বিভাগের দ্রুত ক্রমবর্ধমান শহর ও সাজানো গোছানো

## ইতিহাস
প্রশাসনিক সুবিধার জন্য অষ্টাদশ শতাব্দীর শেষ দিকে বরগুনার বিষখালী নদীর তীরে ফুলঝুড়িতে একটা অস্থায়ী পুলিশ ফাঁড়ি নির্মাণ করা হয়। পরবর্তীতে ১৯০৪ সালে আমতলী থানা থেকে আলাদা করে বরগুনাকে একটি স্থায়ী থানা হিসেবে প্রতিষ্ঠা করা হয়। ১৯৬৯ সালের ১লা জানুয়ারীতে পটুয়াখালী জেলায় উন্নীত হলে, বরগুনা পটুয়াখালী জেলার অন্তর্ভুক্ত হয় ও এর একটি মহকুমায় রূপান্তরিত হয়। বেতাগী, বামনা, পাথরঘাটা, তালতলী,  আমতলী ও বরগুনা সদর থানা এই মহকুমায় অন্তর্ভুক্ত হয়। ১৯৭৩ সালের ২৩শে জুলাই “গ” শ্রেণীর পৌরসভা হিসেবে বরগুনা পৌরসভা প্রতিষ্ঠিত হয়। পরবর্তীতে ১৯৮৪ সালের ২৮ ফেব্রুয়ারি বরগুনা মহকুমা জেলায় রূপান্তরিত হয়। ১৯৯৫ সালে বরগুনা পৌরসভা “খ” শ্রেণীতে এবং ১৯৯৯ সালে “ক” শ্রেণীর পৌরসভায় উন্নীত হয়। 

## প্রশাসনিক অবকাঠামো
বরগুনা পৌরসভার আয়তন ৪৫.৪৫ বর্গ কিলোমিটার।  ৯ টি ওয়ার্ড ও ১৮টি মহল্লা নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

## জনসংখ্যার উপাত্ত
২০২২ সালের আদমশুমারি অনুযায়ী বরগুনা পৌরসভার মোট জনসংখ্যা ১৯০,২৩৫ জন। এর মধ্যে পুরুষ ৪৭,৫৫৬ জন এবং মহিলা ৫৬,৫৩৮ জন। মোট পরিবার ১৫,৩৫৩টি।

## শিক্ষা
২০২২ সালের আদমশুমারি অনুযায়ী বরগুনা পৌরসভার সাক্ষরতার হার ৭৯.৯%। উচ্চ শিক্ষার জন্য বরগুনা পৌর এলাকায় ২ টি সরকারি কলেজ ও ১টি সরকারি মহিলা কলেজ রয়েছে। প্রাথমিক শিক্ষার জন্য ২১টি প্রাথমিক বিদ্যালয় ও ৯টি মাদ্রাসা রয়েছে। 

## উল্লে­খযোগ্য স্থান ও স্থাপনা
* নাথপট্টি পৌর পার্ক
* সার্কেট হাউজ ময়দান
* সদর রোড মসজিদ
* সার্বজনীন আখড়াবাড়ি মন্দির
* কালিবাড়ি মন্দির
* রথতলা জগন্নাথ মন্দির,থানাপাড়া
* ডিসি পয়েন্ট  
* সুরঞ্জনা ইকোপার্ক 
* বরগুনা নতুন বাসস্ট্যান্ড 
* মিজান টাওয়ার চলন্ত সিড়ির মার্কেট 
* পৌর সুপার মার্কেট 
* বরগুনা জেলা স্টেডিয়াম 
* বরগুনা ইকোপার্ক 
* বরগুনা মেডিকেল 
* সদরঘাট মসজিদ বরগুনা 
* ডিসি দিঘি 
* শাপলা দীঘি
* জেলা স্কুল 
* সদর গার্লস স্কুল 
* সরকারি কলেজ 
* পলিটেকনিকেল কলেজ 
* ভোকেশনাল ইনস্টিটিউট  
* পিটিআই 

## তথ্যসূত্র

## বহিঃসংযোগ
*পৌরসভা ওয়েবসাইট

বিষয়শ্রেণী:বরগুনা জেলার পৌরসভা
পাথরঘাটা পৌরসভা

**পাথরঘাটা পৌরসভা**  বাংলাদেশের বরগুনা জেলার অন্তর্গত পাথরঘাটা উপজেলার একটি নগরভিত্তিক স্থানীয় সরকার সংস্থা। ১৯৯০ সালে পৌরসভাটি&nbsp;প্রতিষ্ঠিত হয়।  এটি একটি ‘‘ক’’ শ্রেনীর পৌরসভা। 

## ইতিহাস
১৯৯০ সালের ৩১ মে ‘‘গ’’ শ্রেণীর পৌরসভা হিসেবে পাথরঘাটা পৌরসভা প্রতিষ্ঠিত হয়। পরবর্তীতে এটি ‘‘খ’’ শ্রেণীর পৌরসভায় উন্নীত হয়। 

## প্রশাসনিক অবকাঠামো
thumb|পাথরঘাটা পৌরসভার মহল্লা জিওকোড ম্যাপ

পাথরঘাটা পৌরসভার আয়তন ১৩.১১ বর্গ কিলোমিটার।  ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত।   এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন।  মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পাথরঘাটা থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী পাথরঘাটা পৌরসভার মোট জনসংখ্যা ১৭,১৭৭ জন। এর মধ্যে পুরুষ ৮,৬৩৭ জন এবং মহিলা ৮,৫৪০ জন। মোট পরিবার ৪,৪৫৭টি।

## শিক্ষা
২০১১ সালের আদমশুমারি অনুযায়ী পাথরঘাটা পৌরসভার সাক্ষরতার হার ৭২.৫%।

## চেয়ারম্যান ও মেয়রগণের তালিকা
*আনোয়ার হোসেন আকন(২০১৬- বর্তমান) 

## শিক্ষাব্যবস্থা
উচ্চ শিক্ষার জন্য পাথরঘাটা পৌর এলাকায় ৩ টি কলেজ রয়েছে। এছাড়া মাধ্যমিক ও প্রাথমিক শিক্ষার জন্য ৪টি মাধ্যমিক বিদ্যালয়, ৬টি প্রাথমিক বিদ্যালয় ও ২টি মাদ্রাসা রয়েছে। 

## তথ্যসূত্র

## বহিঃসংযোগ

বিষয়শ্রেণী:বরগুনা জেলার পৌরসভা
আমতলী পৌরসভা

**আমতলী পৌরসভা** বাংলাদেশের বরগুনা জেলার অন্তর্গত আমতলী উপজেলার নগরভিত্তিক স্থানীয় সরকার সংস্থা। এ পৌরসভাটি আমতলী শহরের পৌরকার্যক্রম পরিচালনা ও পৌরসেবা প্রদান করে। ১৯৯৮ সালে পৌরসভাটি&nbsp;প্রতিষ্ঠিত হয়।  এটি একটি ‘‘ক" শ্রেনীর পৌরসভা। 

## ইতিহাস
১৯৯৮ সালের ২৩শে আগস্ট আমতলী পৌরসভা প্রতিষ্ঠিত হয়। প্রথম পৌর-প্রশাসক হিসেবে থানা নির্বাহী কর্মকর্তা মানিক চন্দ্র দে ১৯৯৯ সালের ৪ জানুয়ারি দায়িত্বগ্রহণ করেন ও একই বছরের ১২ এপ্রিল প্রথম পৌর নির্বাচন অনুষ্ঠিত হয়। ৭ জন প্রতিদ্বন্দ্বী প্রার্থী থেকে নির্বাচনের মাধ্যমে আবদুছ ছত্তার মৃধা সর্বপ্রথম আমতলী পৌরসভার চেয়ারম্যান নির্বচিত হন। প্রথম পৌরসভা পরিষদের মেয়াদ ২০০৩ সালের ৫ মে শেষ হয় ও এরপরে নির্বাচনী তফসিল ঘোষণা করা হয়। কিন্তু ভোটার তালিকার ত্রুটি-বিচ্যুতি নিয়ে মামলার কারণে নির্বাচন পিছিয়ে যায়। ২০০৫ সালের ২৫ জুলাই অনুষ্ঠিত হয় দ্বিতীয় পৌরসভা নির্বাচন অনুষ্ঠিত হয়। নির্বাচনে জনাব নাজমুল আহসান নান্নু মেয়র নির্বাচিত হন ও একই বছরের ৩০ জুলাই তার দায়িত্বভার গ্রহণ করেন। ২০১১ সালের ১৩ জানুয়ারি আমতলী পৌরসভার তৃতীয় নির্বাচন অনুষ্ঠিত হয় ও এতে মতিয়ার রহমান মেয়র নির্বাচিত হন।

## প্রশাসনিক অবকাঠামো
আমতলী পৌরসভা ৯ টি ওয়ার্ড ও ১৪ টি মহল্লা নিয়ে গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম আমতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।

## আয়তন
আমতলী পৌরসভার আয়তন ২,২৩৬ একর(৯.০৪ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী আমতলী পৌরসভার মোট জনসংখ্যা ১৭,৩১১ জন। এর মধ্যে পুরুষ ৮,৭০১ জন এবং মহিলা ৮,৬১০ জন। মোট পরিবার ৪,০৬৭টি।

## শিক্ষা
২০১১ সালের আদমশুমারি অনুযায়ী আমতলী পৌরসভার সাক্ষরতার হার ৬৮.৭%।

## চেয়ারম্যান ও মেয়রগণের তালিকা
* আবদুছ ছত্তার মৃধা, চেয়ারম্যান (কার্যকাল ১৯৯৮ - ৫ মে ২০০৩)
* নাজমুল আহসান নান্নু, মেয়র (কার্যকাল ৩০ জুলাই ২০০৫ - জানুয়ারী ২০১১)
* মতিয়ার রহমান, মেয়র (জানুয়ারী ২০১১ - বর্তমান)

## তথ্যসূত্র

## বহিঃসংযোগ

বিষয়শ্রেণী:বরগুনা জেলার পৌরসভা
বেতাগী পৌরসভা

**বেতাগী পৌরসভা** বাংলাদেশের বরগুনা জেলার অন্তর্গত বেতাগী উপজেলার একটি নগরভিত্তিক স্থানীয় সরকার সংস্থা।  ১৯৯৯ সালে পৌরসভাটি প্রতিষ্ঠিত হয়।  এটি একটি ‘‘ক’’ শ্রেনীর পৌরসভা। 

## ইতিহাস
১৯৯৯ সালের ১৮ মার্চ  বেতাগী পৌরসভা প্রতিষ্ঠিত হয়।  ২৩ মার্চ ১৯৯৯ তৎকালীন উপজেলা নির্বাহী অফিসার মোঃ রফিকুল ইসলাম বেতাগী পৌরসভার প্রশাসক নিযুক্ত হন ও জেলা পরিষদ ডাকবাংলোয় পৌরসভার অফিস স্থাপন করা হয়। ২৮ জুন ১৯৯৯ বেতাগী পৌরসভার প্রথম নির্বাচন অনুষ্ঠিত হয়। এ নির্বাচনে আবুল কাশেম চেয়ারম্যান হিসেবে নির্বাচিত হন ও ১ নভেম্বর ২০০৪ পর্যন্ত চেয়ারম্যানের দায়িত্বে কর্মরত ছিলেন। ৫ অক্টোবর ২০০৪ পৌরসভায় দ্বিতীয়বারের মত নির্বাচন অনুষ্ঠিত হয় ও এতে মোঃ শাহজাহান কবির মেয়র নির্বাচিত হন। তিনি ৯ ফেব্রুয়ারি ২০১১ পর্যন্ত কর্মরত ছিলেন। ঐ বছর ফেব্রুয়ারিতে তৃতীয় পৌর নির্বাচন অনুষ্ঠিত হয় ও এতে আলতাফ হোসেন বিশ্বাস মেয়র হিসেবে নির্বাচিত হন।

## প্রশাসনিক অবকাঠামো
বেতাগী পৌরসভার আয়তন ৭.৭২ বর্গ কিলোমিটার।  ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বেতাগী পৌরসভার মোট জনসংখ্যা ১০,২০৪ জন। এর মধ্যে পুরুষ ৫,১১১ জন এবং মহিলা ৫,০৯৩ জন। মোট পরিবার ২,৫২৬টি।

## শিক্ষা
২০১১ সালের আদমশুমারি অনুযায়ী বেতাগী পৌরসভার সাক্ষরতার হার ৭৬.৪%।

## চেয়ারম্যান ও মেয়রগণের তালিকা
* আবুল কাশেম, *চেয়ারম্যান* (কার্যকাল ২৮ জুন ১৯৯৯ - ১ নভেম্বর ২০০৪) 
* মোঃ শাহজাহান কবির, *মেয়র* (কার্যকাল ২ নভেম্বর ২০০৪ - ৯ ফেব্রুয়ারি ২০১১) 
*  আলতাফ হোসেন বিশ্বাস, *মেয়র* (কার্যকাল ১৪ ফেব্রুয়ারি ২০১১ - ২০১৫)
*  এ বি এম গোলাম কবির, মেয়র ( কার্যকাল ৩০ ডিসেম্বর ২০১৫- আগস্ট ২০২৪

## তথ্যসূত্র

## বহিঃসংযোগ

বিষয়শ্রেণী:বরগুনা জেলার পৌরসভা
ফসফরিক অ্যাসিড

**অর্থো ফসফরিক এসিড বা ফসফোরিক (৫)** এসিড। একটি অজৈব খনিজ দুর্বল এসিড যার রাসায়নিক সংকেত H3PO4। অর্থোফসফরিক এসিডের অণুসমূহ পরস্পর সন্নিবেশিত হয়ে বিভিন্ন ধরনের যৌগ তৈরী করে যেগুলো ফসফরিক এসিড নামেই পরিচিত। ফসফরিক এসিড বলতে মূলত অর্থোফসফরিক এসিডকে বোঝানো। ফসফরিক এসিড অবিষাক্ত এবং কক্ষ তাপমাত্রা ও চাপে কঠিন পদার্থ।

## বিক্রিয়া
আর্দ্র ফসফরিক এসিড কম গলনাঙ্কবিশিষ্ট সাদা কঠিন পদার্থ। বায়ুশূণ্য অবস্থায় ৮৫% ফসফরিক এসিডকে ডিহাইড্রেশান করলে এটি পাওয়া যায়।

অর্থোফসফরিক এসিড পোলারধর্মী। এটি পানিতে দ্রবণীয়। অর্থো এবং অন্যান্য ফসফরিক এসিডে ফসফরাস এর জারণ অবস্থা +৫।

পানির সাথে ফসফরিক এসিডের প্রদেয় বিক্রিয়া:

:H3PO4(s) &nbsp;&nbsp;+ H2O(l)  H3O+(aq) + H2PO4−(aq) &nbsp;&nbsp;&nbsp;&nbsp;&nbsp; *K*a1= 7.25×10−3

:H2PO4−(aq)+ H2O(l)  H3O+(aq) + HPO42−(aq) &nbsp;&nbsp;&nbsp;&nbsp;&nbsp; *K*a2= 6.31×10−8

:HPO42−(aq)+ H2O(l)  H3O+(aq) + &nbsp;PO43−(aq) &nbsp;&nbsp;&nbsp;&nbsp;&nbsp;&nbsp; *K*a3= 4.80×10−13
## ব্যবহার
ফসফরাস এসিডের প্রধানত ব্যবহৃত হয় সার শিল্পে।
### খাদ্য উপাদান হিসেবে
কোলা এবং বেভারেজ জাতীয় পানীয়কে অম্লীয় করতে ফুড-গ্রেড ফসফরিক এসিড ব্যবহার করা হয়। এটা টক বা ঝাঁঝালো স্বাদ তৈরী করে।

## জৈবিক প্রতিক্রিয়া
### কোমল পানীয়ে
ফসফরিক এসিড অনেক কোলা জাতীয় কোমল পানীয় ব্যবহার করা হয়। এর ফলে কিডনি সংক্রমণ এবং হাড়ের ঘনত্ব ক্ষয় পাওয়ার মত রোগের উপদ্রব দেখা দেয়। 
যুক্তরাষ্ট্রের ন্যাশনাল ইনস্টিটিউট অব এনভায়রনমেন্টাল হেলথ সার্ভিসের এপিডার্মিয়োলজি শাখা এক গবেষণার ফলাফলে জানিয়েছে, এক দিনে দুই বা তার অধিক কোলা পান ক্রোনিক কিডনি রোগের ঝুঁকি দ্বিগুণ বাড়িয়ে দেয়।

## তথ্যসূত্র

## বহিঃসংযোগ

* International chemical safety card 1008
* National pollutant inventory – Phosphoric acid fact sheet
* NIOSH Pocket guide to chemical hazards
* Excel spreadsheet containing phosphoric acid titration curve, distribution diagram and buffer pH calculation

বিষয়শ্রেণী:খনিজ অ্যাসিড
বিষয়শ্রেণী:অম্ল
বিষয়শ্রেণী:ফসফেট
বিষয়শ্রেণী:হাইড্রোজেন যৌগ
বিষয়শ্রেণী:ফসফরাস যৌগ
বিষয়শ্রেণী:স্বাদগন্ধকারক
বিষয়শ্রেণী:ই-সংখ্যায়িত খাদ্যে সংযোজিত দ্রব্য
ঝালকাঠি পৌরসভা

**ঝালকাঠি পৌরসভা**  বাংলাদেশের ঝালকাঠি জেলার একটি নগরভিত্তিক স্থানীয় সরকার সংস্থা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি "ক" শ্রেনীর পৌরসভা। 

## ইতিহাস
১৮৭৫ সালে ঝালকাঠি পৌরসভা প্রতিষ্ঠিত হয়।  প্রতিষ্ঠাকালীন সময়ে পৌরসভার আয়তন ছিল ১.১২ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত। 

## প্রশাসনিক অবকাঠামো
ঝালকাঠি পৌরসভার আয়তন ১৬.০৮ বর্গ কিলোমিটার।  ৯ টি ওয়ার্ড ও ৪৭ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম ঝালকাঠি সদর থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী ঝালকাঠি পৌরসভার মোট জনসংখ্যা ৫৪,০২৯ জন। এর মধ্যে পুরুষ ২৭,৫২৮ জন এবং মহিলা ২৬,৫০১ জন। মোট পরিবার ১২,৩৯৯টি।

## শিক্ষা
২০১১ সালের আদমশুমারি অনুযায়ী ঝালকাঠি পৌরসভার সাক্ষরতার হার ৭৭.৯%।

## মেয়রগণের তালিকা
* মোঃ আফজাল হোসেন, মেয়র (কার্যকাল ২৬ এপ্রিল ২০১১ - ১৬ এপ্রিল ২০১৬)
* মোঃ লিয়াকত আলী তালুকদার, মেয়র (কার্যকাল ১৭ এপ্রিল ২০১৬ - বতর্মান )

## শিক্ষাব্যবস্থা
উচ্চ শিক্ষার জন্য ঝালকাঠি পৌর এলাকায় ২টি সরকারি কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১২টি প্রাথমিক বিদ্যালয় ও ৬টি মাদ্রাসা রয়েছে।   এ জেলার একমাত্র সরকারি কারিগরি প্রতিষ্ঠান সরকারি  টেকনিক্যাল স্কুল ও কলেজ।

## উল্লে­খযোগ্য স্থান ও স্থাপনা
* কীর্ত্তিপাশা জমিদার বাড়ী 
* বেশনাই মল্লিকের দিঘি
* গাবখান সেতু
* শেরে বাংলা একে ফজলুল হকের নানা বাড়ী
* মিয়া বাড়ি মসজিদ

## তথ্যসূত্র

## বহিঃসংযোগ

বিষয়শ্রেণী:ঝালকাঠি জেলার পৌরসভা
পিরোজপুর পৌরসভা

**পিরোজপুর পৌরসভা** বাংলাদেশের পিরোজপুর জেলার একটি স্থানীয় সরকার সংস্থা। ১৮৮৫ সালে পিরোজপুর পৌরসভা প্রতিষ্ঠিত হয়  ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা। 

## ইতিহাস
১৮৮৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১১ বর্গ মাইল (২৮.৪৯ বর্গ কিলোমিটার)। ১১ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত। 

## প্রশাসনিক অবকাঠামো
পিরোজপুর পৌরসভার আয়তন ১১.৫০ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী পিরোজপুর পৌরসভার মোট জনসংখ্যা ৬০,০৫৬ জন। এর মধ্যে পুরুষ ৩০,০৪৮ জন এবং মহিলা ৩০,০০৮ জন। মোট পরিবার ১৩,৬৪৬টি।

## শিক্ষা
২০১১ সালের আদমশুমারি অনুযায়ী পিরোজপুর পৌরসভার সাক্ষরতার হার ৭৭.৮%।

## প্রশাসক
* আলহাজ্ব মোঃ লুৎফর রহমান সরদার (লতিফ সরদার/বড় মিয়া) সাবেক মেম্বার একটানা ১০ বার নির্বাচিত
* আবু আলী চৌধুরী
* অবঃ মেজর জিয়া উদ্দিন আহমেদ  
* এমডি. লিয়াকত আলী শেখ বাদশাহ 
* মোঃ হাবিবুর রহমান, মেয়র ( কার্যকাল ৮ ফেব্রুয়ারি ২০১১ - বর্তমান)

## উল্লে­খযোগ্য স্থান ও স্থাপনা
* কবি আহসান হাবিব এর বাড়ী
* রায়েরকাঠী জমিদার বাড়ি
* কদমতলা জর্জ হাই স্কুল
* সাহিত্যিক, প্রাবন্ধিক ও গবেষক মুহাম্মদ মিজানুর রহমান এর বাড়ী 
*

## তথ্যসূত্র

## বহিঃসংযোগ

বিষয়শ্রেণী:পিরোজপুর জেলার পৌরসভা
পটুয়াখালী পৌরসভা

**পটুয়াখালী পৌরসভা**  বাংলাদেশের পটুয়াখালী জেলার একটি স্থানীয় সরকার সংস্থা। ১৮৯২ সালে পৌরসভাটি প্রতিষ্ঠিত হয়। ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।

## ইতিহাস
১৮৮২ সালে পটুয়াখালী পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ৩.৫ বর্গ মাইল (৯.০৬ বর্গ কিলোমিটার)। ১০ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত। 

## প্রশাসনিক অবকাঠামো
thumb|পটুয়াখালী পৌরসভার মহল্লা জিওকোড ম্যাপ

পটুয়াখালী পৌরসভার বর্তমান আয়তন ২৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।

## জনসংখ্যার উপাত্ত
২০২২ সালের আদমশুমারি অনুযায়ী পটুয়াখালী পৌরসভার মোট জনসংখ্যা ১০১০০০ জন। এর মধ্যে পুরুষ ৪৫,৬৩০ জন এবং মহিলা ৪৪,৩৭০ জন। মোট পরিবার ১৩,৯৯৪টি।

## ওয়ার্ড ভিত্তিক জনমিতি

## শিক্ষা
২০১১ সালের আদমশুমারি অনুযায়ী পটুয়াখালী পৌরসভার সাক্ষরতার হার ৭৯.৯%।

## প্রশাসক, চেয়ারম্যান এবং মেয়রদের তালিকা
* আবদুল হক, চেয়ারম্যান (কার্যকাল ২৫/২/১৯৮৯ - ৩১/১২/১৯৯১)
* এ্যাড.মোঃ সুলতান আহম্মেদ মৃধা , চেয়ারম্যান (কার্যকাল ১৮/০৩/১৯৯৩ - ২৪/০৩/১৯৯৯)
* মোশতাক আহম্মেদ, চেয়ারম্যান ও মেয়র, (কার্যকাল ২৪/০৩/১৯৯৯ - ১০/০২/২০১১)
* ডা. শফিকুল ইসলাম, মেয়র, (কার্যকাল ১৩/০২/২০১১ -০৯/০১/২০১৯)
* মহিউদ্দিন আহমেদ, মেয়র, (কার্যকাল ১০/০১/২০১৯- চলমান)

## তথ্যসূত্র

## বহিঃসংযোগ

বিষয়শ্রেণী:পটুয়াখালী জেলার পৌরসভা
বিষয়শ্রেণী:পটুয়াখালী
প্রথম সাদাত আলি খান

**সাদাত আলি খান** (, ) (জন্ম. আনুমানিক ১৬৮০ – মৃত্যু ১৯ মার্চ ১৭৩৯) ১৭২২ সালের ২৬ জানুয়ারি থেকে ১৭৩৯ সাল পর্যন্ত আওধের সুবেদার নবাব ছিলেন। পঁচিশ বছর বয়সে তিনি তার পিতা মুহাম্মদ নাসিরের সাথে মুঘল সম্রাট আওরঙ্গজেবের শেষ যুদ্ধাভিযানে অংশ নিয়েছিলেন। দক্ষিণাত্যে মারাঠাদের বিরুদ্ধে এই অভিযান পরিচালিত হয়। যুদ্ধে অবদানের জন্য তাকে *খান বাহাদুর* উপাধি দেয়া হয়।

## জীবন
সাদাত আলি খানের জন্মনাম মুহাম্মদ আমিন মুসাউয়ি। তার বাবা মুহাম্মদ নাসির মুসাউয়ি ছিলেন খোরাসানের একজন শিয়া মুসলিম বণিক। মুঘল সম্রাট শাহজাহানের শাসনামলে তার দাদা ভারতে অভিবাসী হন। সাদাত আলি খানের বাবা প্রথম বাহাদুর শাহের শাসনামলে একজন গুরুত্বপূর্ণ সরকারি কর্মকর্তা ছিলেন।

## কর্মজীবন
সম্রাট মুহাম্মদ শাহের শাসনের সূচনাকালে সাদাত আলি খান বায়ানার ফৌজদার (গেরিসন কমান্ডার) ছিলেন। নাদির শাহের বিরুদ্ধে কারণালের যুদ্ধে তিনি ছিলেন অন্যতম নেতৃত্বদানকারী মুঘল সেনাপতি। নাদির শাহের দিল্লি হত্যাকাণ্ডের একরাত পূর্বে তিনি ধরা পড়েন ও মারা যান। দিল্লিতে তার ভাই সায়াদাত খানের সমাধিতে তাকে দাফন করা হয়েছে।

## সন্তান ও উত্তরাধিকার
সাদাত আলি খানের একমাত্র কন্যার সাথে তার ভাই সায়াদাত খানের ছেলে মুহাম্মদ মুকিমের বিয়ে হয়। মুহাম্মদ মুকিম সফদর জং নামে পরিচিত ছিলেন। সফদর জং আওধে তার উত্তরাধিকারী হন।

## তথ্যসূত্র

## বহিঃসংযোগ
*  Christopher Buyers, ''The Royal Ark'' – The genealogy of Saadat Khan
* The National Information Centre in Lucknow maintains a page on him

বিষয়শ্রেণী:১৬৮০-এ জন্ম
বিষয়শ্রেণী:১৭৩৯-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:ভারতীয় শিয়া মুসলিম
বিষয়শ্রেণী:মুঘল অভিজাত
বিষয়শ্রেণী:ফৈজাবাদের ব্যক্তি
বিষয়শ্রেণী:আওধের নবাব
বিষয়শ্রেণী:নিশাপুরের রাজনীতিবিদ
বিষয়শ্রেণী:মুঘল সাম্রাজ্য
বিষয়শ্রেণী:১৮শ শতাব্দীর ইরানি ব্যক্তি
বিষয়শ্রেণী:ইরানি বংশোদ্ভূত ভারতীয় ব্যক্তি
নলছিটি পৌরসভা

**নলছিটি পৌরসভা** বাংলাদেশের ঝালকাঠি জেলার অন্তর্গত নলছিটি উপজেলার একটি নগরভিত্তিক স্থানীয় সরকার সংস্থা। নলছিটি পৌরসভাটি দেশের অতি প্রাচীন পৌরসভা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের ২য় পৌরসভা।।  এটি একটি "ক" শ্রেনীর পৌরসভা। 

## ইতিহাস
১৮৬৫ সালে নলছিটি পৌরসভা প্রতিষ্ঠিত হয়। পরবর্তীতে ১৯৬৫ সালে নলছিটি পৌরসভা বিলুপ্ত ঘোষণা হবার বিশ বছর পর তৎকালিন সাংসদ জুলফিকার আলী ভুট্টোর প্রচেষ্টায় ১৯৮৫ সালে আবার নলছিটি পৌরসভা পুনঃ গঠিত হয়। ১৯৯৯ইং সালে পৌরসভাটিকে গ শ্রেনী থেকে খ শ্রেনীতে উন্নতি করা হয়।

প্রতিষ্ঠাকালীন সময়ে পৌরসভার আয়তন ছিল ০.৫০ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।

## প্রশাসনিক অবকাঠামো
thumb|নলছিটি পৌরসভার মহল্লা জিওকোড ম্যাপ

নলছিটি পৌরসভার আয়তন ২৪.১৬ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত। পৌরসভার উত্তরে সুগন্ধার নদী, দক্ষিণে সিদ্ধকাঠী ইউনিয়ন, পূর্বে দপদপিয়া ইউনিয়ন ও পশ্চিমে কুলকাঠী ইউনিয়ন।  ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী নলছিটি পৌরসভার মোট জনসংখ্যা ৩০,৮০৫ জন। এর মধ্যে পুরুষ ১৪,৭০৬ জন এবং মহিলা ১৬,০৯৯ জন। মোট পরিবার ৭,০৫৩টি।

## শিক্ষা
২০১১ সালের আদমশুমারি অনুযায়ী নলছিটি পৌরসভার সাক্ষরতার হার ৬৬.১%. এখন বর্তমানে ৯৫%.।

## চেয়ারম্যানগণের তালিকা
* মোঃ মজিবুর রহমান, চেয়ারম্যান, (কার্যকাল ১৪ ফেব্রুয়ারি ২০১১ - )
* মোঃ তসলিম উদ্দিন চৌধুরী, চেয়ারম্যান, (কার্যকাল 30 ডিসেম্বর 2015 - ৩০ ডিসেম্বর ২০২০]
* মোঃ ওয়াহেদ কবির খান, চেয়ারম্যান,(কার্যকাল ৩০ ডিসেম্বর ২০২০ - বর্তমান)

## উল্লে­খযোগ্য স্থান ও স্থাপনা
* সিদ্ধকাঠি জমিদার বাড়ী
* নলছিটি পৌর ভবন
*চায়না মাঠ
*চায়না কবর
*নান্দিকাঠী মাহতাব মঞ্জিল
* মালিপুর দরবার শরিফ
* ব্রিটিশ আমলে নির্মানধীন কলবাড়ী।
*এবং বর্তমানে উল্লেখযোগ্য ভাস্কর্য বিজয় ৭১।
*শাহ সুজা নির্মিত এক গম্বুজ বিশিষ্ট মসজিদ।

## তথ্যসূত্র

## বহিঃসংযোগ

বিষয়শ্রেণী:ঝালকাঠি জেলার পৌরসভা
নিক নাইট

**নিকোলাস ভেরিটি নাইট** (; জন্ম: ২৮ নভেম্বর, ১৯৬৯) হার্টফোর্ডশায়ারের ওয়াটফোর্ড এলাকায় জন্মগ্রহণকারী সাবেক ও প্রথিতযশা ইংরেজ আন্তর্জাতিক ক্রিকেটার। নাইটের মাঝের নামটি ১৯৩০-এর দশকে ইংল্যান্ডের টেস্ট বোলার ও দ্বিতীয় বিশ্বযুদ্ধে নিহত হওয়া দূরসম্পর্কীয় আত্মীয় হেডলি ভেরিটি’র সম্মানার্থে রাখা হয়। **নিক নাইট** ইংল্যান্ড ক্রিকেট দলের অন্যতম সদস্য ছিলেন। আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে অংশ নিয়েছেন। তিনি মূলতঃ বামহাতি উদ্বোধনী ব্যাটসম্যান ছিলেন। পাশাপাশি ফিল্ডিংয়েও চমকপ্রদ দক্ষতার স্বাক্ষর রেখেছেন।

## খেলোয়াড়ী জীবন
টেস্ট ক্রিকেটে তাকে বেশ কঠিন পরিস্থিতির মুখোমুখি হতে হয়েছে। ১৭ টেস্টে অংশ নিয়ে তিনি মাত্র একটিমাত্র সেঞ্চুরির সন্ধান পেয়েছেন। ১৯৯৬ সালে হেডিংলিতে পাকিস্তানের বিপক্ষে ১১৩ রান তুলেছিলেন তিনি। পরবর্তী সেরা সংগ্রহ ছিল ৯৬ যা তিনি ১৯৯৬-৯৭ মৌসুমে বুলাওয়েতে জিম্বাবুয়ের বিপক্ষে ড্র হওয়া টেস্টে করেছিলেন। বৃহৎ রান সংগ্রহ না করার অন্যতম কারণ ছিল তার ব্যাটিং কৌশল। প্রকৃত ফাস্ট বোলারদের মুখোমুখি হতে তিনি কখনো ভয় পাননি। শর্ট বলেই তিনি অধিকাংশ সময় আউট হয়েছেন। স্লিপে কিংবা উইকেট-রক্ষকের হাতে আউট হতে হয়েছে তাকে। ফিল্ডিং খুব সুন্দর ছিল তার এবং কঠোর পরিশ্রমী হওয়া স্বত্ত্বেও ইংল্যান্ড দলে বেশীদিন খেলতে পারেননি। অথচ ঐ সময় ইংল্যান্ড দলে তেমন ভাল ব্যাটসম্যান ছিল না। মাইকেল অ্যাথারটন ও মার্ক বুচারের সাথেই অধিকাংশ সময় দলে একত্রে কাটিয়েছেন। অ্যাথারটনের অধিনায়কত্বে ১৯৯৮ সাল পর্যন্ত স্বয়ংক্রিয়ভাবে উদ্বোধনী ব্যাটসম্যানরূপে মাঠে নেমেছেন তিনি।

১৯৯৬ সালে ওডিআই অভিষেক ঘটে তার। নিজস্ব দ্বিতীয় ও তৃতীয় ওডিআইয়ে ওয়াসিম আকরাম এবং ওয়াকার ইউনুসের ন্যায় পাকিস্তানের বোলিং আক্রমণ প্রতিহত করে ধারাবাহিকভাবে দু’টি শতরান তুলেছেন। টেস্টের তুলনায় একদিনের আন্তর্জাতিকে অধিকত সফলকাম ছিলেন ও দলের নিয়মিত সদস্যরূপে অংশ নিয়েছেন। তার সমসাময়িক মাইকেল বেভান যেরূপ সফলতা পেয়েছেন, নাইটও একই ধরনের দলের ইনিংস শেষ করতে সক্ষম হয়েছেন। অথচ, তার তুলনায় ইংল্যান্ডের পক্ষে অধিক ওডিআইয়ে অংশ নিয়েছেন নাইট।

## ক্রিকেট বিশ্বকাপ
১৯৯৯ সালের ক্রিকেট বিশ্বকাপে ইংল্যান্ড দলের সদস্য হলেও ২০০৩ সালের ক্রিকেট বিশ্বকাপে প্রথমবারের মতো অংশ নেন। ঐ বিশ্বকাপে ইংল্যান্ড দল সফলতা না পেলেও তিনি বেশ ভাল অবস্থানে ছিলেন। শোয়েব আখতারের আনুষ্ঠানিকভাবে ১০০ মাইল গতিবেগের রেকর্ড ভঙ্গকারী বলটিই ছিল তার প্রথম মোকাবেলা। ঐ বল থেকে তিনি এক রান সংগ্রহ করতে পেরেছিলেন। ২০০৩ সালের ক্রিকেট বিশ্বকাপ শেষে আন্তর্জাতিক ক্রিকেট থেকে অবসর নেন তিনি। বর্তমানে তিনি স্কাই স্পোর্টস ক্রিকেট ধারাভাষ্যকার দলের সদস্য হিসেবে কর্মরত।

## তথ্যসূত্র

## আরও দেখুন
* মাইকেল ভন
* নাসের হুসেন
* নীল ফেয়ারব্রাদার
* অ্যাঙ্গাস ফ্রেজার
* ইংরেজ একদিনের আন্তর্জাতিক ক্রিকেটারদের তালিকা
* ব্রিটিশ ইউনিভার্সিটিজ ক্রিকেট দল

## বহিঃসংযোগ

* 
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:এসেক্সের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:ওয়ারউইকশায়ার ক্রিকেট অধিনায়ক
বিষয়শ্রেণী:ইংরেজ ক্রিকেট ধারাভাষ্যকার
বিষয়শ্রেণী:লাফবোরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ ইউনিভার্সিটিজের ক্রিকেটার
বিষয়শ্রেণী:প্রথম-শ্রেণি কাউন্টিজ নির্বাচিত একাদশের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
মঠবাড়িয়া পৌরসভা

**মঠবাড়ীয়া পৌরসভা** বাংলাদেশের পিরোজপুর জেলার অন্তর্গত মঠবাড়ীয়া উপজেলার একটি নগরভিত্তিক স্থানীয় সরকার সংস্থা। ১৯৯৩ সালে মঠবাড়ীয়া পৌরসভা প্রতিষ্ঠিত হয়  এটি একটি "ক" শ্রেনীর পৌরসভা। 

## ইতিহাস
১৯৯৩ সালে মঠবাড়ীয়া পৌরসভা প্রতিষ্ঠিত হয়।

## প্রশাসনিক অবকাঠামো
thumb|মঠবাড়িয়া পৌরসভার মহল্লা জিওকোড ম্যাপ

মঠবাড়িয়া পৌরসভার আয়তন ৪ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম মঠবাড়িয়া থানার আওতাধীন। এটি জাতীয় সংসদের ১২৯নং নির্বাচনী এলাকা পিরোজপুর-৩ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী মঠবাড়িয়া পৌরসভার মোট জনসংখ্যা ১৮,৩৭৫ জন। এর মধ্যে পুরুষ ৯,১২৪ জন এবং মহিলা ৯,২৫১ জন। মোট পরিবার ৪,৩৩০টি।

## শিক্ষা
২০১১ সালের আদমশুমারি অনুযায়ী মঠবাড়িয়া পৌরসভার সাক্ষরতার হার ৭৭.৯%।

## মেয়রদের তালিকা
* মোঃ রফিউদ্দিন আহম্মেদ ফেরদৌস , মেয়র,( কার্যকাল ১৯৯৯,২০০৪,২০১১ - ২০২৩) তিন বার ভোটের মাধ্যমে নির্বাচিত মেয়র।

## তথ্যসূত্র

## বহিঃসংযোগ

বিষয়শ্রেণী:পিরোজপুর জেলার পৌরসভা
মাইকেল স্ল্যাটার

**মাইকেল জোনাথন স্ল্যাটার** (; জন্ম: ২১ ফেব্রুয়ারি, ১৯৭০) নিউ সাউথ ওয়েলসের ওয়াগা ওয়াগা এলাকায় জন্মগ্রহণকারী অস্ট্রেলীয় টেলিভিশন উপস্থাপক ও সাবেক পেশাদার আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে ১৯৯৩ থেকে ২০০১ সাল পর্যন্ত টেস্ট ও ওডিআইয়ে অংশ নিয়েছেন। *স্ল্যাটস* ডাকনামে পরিচিত **মাইকেল স্ল্যাটার** ডানহাতি ব্যাটসম্যান হিসেবে দলে ভূমিকা রাখতেন। এছাড়াও মাঝে-মধ্যে বোলিং করতেন। ঘরোয়া ক্রিকেটে নিউ সাউথ ওয়েলস ব্লুজ এবং ইংল্যান্ডের কাউন্টি ক্রিকেটে ডার্বিশায়ারের পক্ষাবলম্বন করেন।

## খেলোয়াড়ী জীবন
১৯৮৯ সালে এআইএস  অস্ট্রেলিয়ান ক্রিকেট একাডেমিতে প্রশিক্ষণ নেন। এরপর ১৯৯১-৯২ মৌসুমের শেফিল্ড শীল্ডে নিউ সাউথ ওয়েলসের প্রতিনিধিত্ব করেন। এরফলে তিনি খুব দ্রুত অস্ট্রেলিয়ার টেস্ট দলে সদস্য মনোনীত হন। ১৯৯৩ সালে ইংল্যান্ড সফরে অ্যাশেজ সিরিজে ২৩ বছর বয়সে অংশ নেন। তার প্রধান প্রতিদ্বন্দ্বী ছিলেন কুইন্সল্যান্ডের ম্যাথু হেইডেন। ওয়াগা ওয়াগা এলাকায় জন্মগ্রহণকারী মার্ক টেলরের সাথে ব্যাটিং উদ্বোধনে নামেন। অভিষেক খেলায় অর্ধ-শতক করেন। পরের টেস্টেই লর্ডসে প্রথম সেঞ্চুরি করেন। ১৯৯৩-৯৪ মৌসুমে নিজ দেশে নিউজিল্যান্ডের বিপক্ষেও তার সফলতা অব্যাহত রাখেন। সিরিজে তিনি ৭৬.২৫ গড়ে ৩০৫ রান তুলেন। ১৯৯৪-৯৫ মৌসুমে অস্ট্রেলিয়ায় অনুষ্ঠিত অ্যাশেজ সিরিজে ৬২৩ রান করে সিরিজের সর্বোচ্চ রান সংগ্রাহক হন। পরের মৌসুমে পার্থের ওয়াকা গ্রাউন্ডের শ্রীলঙ্কার বিপক্ষে প্রথম দ্বি-শতক করেন।

সিডনিতে ১২৩ রান তুলে ইংল্যান্ডের বিপক্ষে জয়সূচক রানে অংশ নেন। ১৯৯৮-৯৯ মৌসুমের অ্যাশেজ সিরিজে দলের সর্বমোট সংগ্রহের ৬৬.৮৪% রানই আসে তার ব্যাট থেকে। চার্লস ব্যানারম্যানের অপরাজিত ১৬৫* রানের টেস্ট ইনিংসটি ছিল দলের সর্বমোট সংগ্রহের ৬৭.৩৪%। এরপরই তার অংশগ্রহণটি দ্বিতীয় স্থানে অবস্থান করছে।

টেস্ট ক্রিকেটেই তিনি অধিক সফলতা পেয়েছেন। ১৪ সেঞ্চুরিসহ ৪২ গড়ে পাঁচ সহস্রাধিক রান তুলেন। সে তুলনায় ওডিআই তেমন সফলতা পাননি। এক্ষেত্রে তার ব্যাটিং গড় ছিল ২৪.০৭। সমগ্র খেলোয়াড়ী জীবনে নার্ভাস নাইনটিজের শিকার হয়েছেন বেশ কয়েকবার। ২৩বারের মধ্যে ৯বারই এ ঘটনা ঘটে।

## অবসর
ক্রিকেট খেলা থেকে অবসর নেয়ার পর ক্রিকেট ধারাভাষ্যকার হিসেবে কাজ করেন। এর পূর্বে রাগবি লীগেও কাজ করেছেন। ২০০৫ সালের অ্যাশেজ সিরিজে যুক্তরাজ্যের চ্যানেল ফোরে ধারাভাষ্যকারের দায়িত্ব শেষে জানুয়ারি, ২০০৬ সালে নাইন’স ওয়াইড ওয়ার্ল্ড অব স্পোর্টস ক্রিকেট ধারাভাষ্যকার দলে যোগ দেন। এ পদে অদ্যাবধি তিনি দায়িত্ব পালন করছেন।

## তথ্যসূত্র

## গ্রন্থপঞ্জি
* 

## বহিঃসংযোগ
* 
* 
*Ninemsn profile – Michael Slater
*Howstat player overview – Michael Slater
*Dead Set Legends – Michael Slater

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:ডার্বিশায়ারের ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:অস্ট্রেলিয়ান ইনস্টিটিউট অব স্পোর্টসের ক্রিকেটার
বিষয়শ্রেণী:অস্ট্রেলীয় আত্মজীবনীকার
বিষয়শ্রেণী:অস্ট্রেলীয় ক্রিকেট ধারাভাষ্যকার
বিষয়শ্রেণী:অস্ট্রেলীয় টেলিভিশন ব্যক্তিত্ব
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
স্বরূপকাঠী পৌরসভা

**স্বরূপকাঠী পৌরসভা** বাংলাদেশের পিরোজপুর জেলার অন্তর্গত নেছারাবাদ (স্বরূপকাঠী) উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়  এটি একটি "ক" শ্রেনীর পৌরসভা। 

## ইতিহাস
১৯৯৮ সালের ১৭ই ডিসেম্বর **গ** শ্রেণীর পৌরসভা হিসাবে স্বরূপকাঠী পৌরসভা প্রতিষ্ঠিত হয়। পরবর্তীতে ২০০৬ সালের ২৩ জুলাই এটি **খ** শ্রেণীতে এবং ২০১২ সালের ১ মার্চ **ক** শ্রেণীর পৌরসভায় উন্নীত হয়। 

## প্রশাসনিক অবকাঠামো
স্বরূপকাঠি পৌরসভার আয়তন ৪.৯৮ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম  নেছারাবাদ স্বরূপকাঠি থানার  আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।

## জনসংখ্যার উপাত্ত
২০২২ সালের জনশুমারি অনুযায়ী স্বরূপকাঠি পৌরসভার মোট জনসংখ্যা ২৩,৩৬৬ জন। এর মধ্যে পুরুষ ১২,৭০৬ জন এবং মহিলা ১০,৬৬০ জন। মোট পরিবার ৫,২৪৪ টি।

## শিক্ষা
২০২২ সালের জনশুমারি অনুযায়ী স্বরূপকাঠি পৌরসভার সাক্ষরতার হার ৮৯.৩০%।

## প্রতিনিধিদের তালিকা

## শিক্ষাব্যবস্থা
পৌর এলাকায় বর্তমানে শিক্ষার হার প্রায় ৮৯.৩০%।

## উল্লে­খযোগ্য স্থান ও স্থাপনা
* ছারছীনা দরবার শরীফ ও মাদরাসা
* সারেংকাঠী পিকনিক স্পট
* পেয়ারা বাগান
* আটঘর আমড়া বাগান
* কুড়িয়ানা ভাসমান পেয়ারা বাজার
* কুড়িয়ানা অনুকূল ঠাকুরের আশ্রম
*হযরত শাহ কামাল  এর মাজার শরীফ (সেহাংগল দরগাহ বাড়ি)

## তথ্যসূত্র

## বহিঃসংযোগ

বিষয়শ্রেণী:পিরোজপুর জেলার পৌরসভা
বিষয়শ্রেণী:নেছারাবাদ উপজেলা
অ্যাডিপিক অ্যাসিড

**অ্যাডিপিক অ্যাসিড** একটি জৈব যৌগ যার সংকেত (CH2)4(COOH)2। ব্যবসায়িক দৃষ্টিকোণ থেকে এটি সব থেকে গুরুত্বপূর্ণ ডাইকার্বক্সিলিক এসিড। নাইলনের কাঁচামাল হিসেবে প্রায় আড়াই বিলিয়ন কেজি এডিপিক এসিডের সাদা গুঁড়া প্রতিবছর প্রস্তুত করা হয়। অন্যথায় প্রকৃতিতে কদাচিৎ এডিপিক এসিড উৎপন্ন হয়।

## প্রস্তুতি প্রক্রিয়া
অ্যাডিপিক অ্যাসিড সাইক্লোহেক্সানল এবং সাইক্লোহেক্সানোনের মিশ্রণ থেকে প্রস্তুত করা হয়। সাইক্লোহেক্সানল এবং সাইক্লোহেক্সানোনের মিশ্রণকে একত্রে কিটোন-অ্যালকোহল তেল বা "KA তেল" বলা হয়। KA তেলকে নাইট্রিক অক্সাইডের সাথে জারিত করলে কয়েক ধাপে এডিপিক এসিড প্রস্তুত হয়ঃ
:HOC6H11  +  HNO3  →  OC6H10  +  HNO2  +  H2O

:HNO2  +  HNO3  →  NO+NO3−  +  H2O
:OC6H10  +  NO+  →  OC6H9-2-NO  +  H+
বাইপ্রোডাক্ট হিসেবে গ্লুটারিক এসিড এবং সাকসিনিক এসিড উৎপন্ন হয়।

প্রক্রিয়াটি সাইক্লোহেক্সানল থেকে শুরু হয় যা ফেনলের হাইড্রাজিনেশান থেকে পাওয়া যায়।

## বিক্রিয়া
অ্যাডিপিক অ্যাসিড একটি দ্বিক্ষারীয় এসিড কারণ এটা দুইবার প্রোটন সরবরাহ করতে পারে। এটার pKa's are 4.41 and 5.41.।
চারটি মিথিলিন গ্রুপ দ্বারা পৃথক হওয়া কার্বক্সিলেট গ্রুপের কারণে এডিপিক এসিড আন্তঃঅনু ঘনীভবন বিক্রিয়া প্রদর্শন করে। বেরিয়াম হাইড্রোক্সাইড এর সাথে বিক্রিয়ায় এটা কিটোনাইজেশানের মাধ্যমে সাইক্লোপেন্টানোন প্রদান করে।

## ব্যবহার
প্রতিবছর উৎপাদিত এডিপিক এসিডের ৬০% নাইলনের মনোমার হিসেবে ব্যবহৃত হয়।

### খাদ্যে ব্যবহার
স্বাদবিবর্ধক হিসেবে সামান্য পরিমাণে এডিপিক এসিড খাদ্য উপাদান হিসেবে ব্যবহৃত হয়। এটা কিছু কিছু ক্যালসিয়াম কার্বনেট এন্টাসিডে ব্যবহার করে টকভাব সৃষ্টি করা হয়।

## নিরাপত্তা
অ্যাডিপিক অ্যাসিড কার্বক্সিলিক এসিডসমূহের মত চামড়ার উপর মৃদু চুলকানির সৃষ্টি করে। এটা সামান্য বিষাক্ত।

## পরিবেশগত ঝুঁকি মোকাবেলা
অ্যাডিপিক অ্যাসিড উৎপাদনে অন্যতম গ্রীন হাউজ গ্যাস  নিঃসৃত হয়,
 যা স্ট্রাটোস্ফিয়ারের ওজন স্তরের ক্ষয় সাধন করে। তাই এডিপিক এসিড উৎপাদনের সময় নাইট্রাস অক্সাইডকে প্রভাবকের উপস্থিতিতে রূপান্তরিত করা হয়ঃ

:2 N2O  →  2 N2  +  O2

## তথ্যসূত্র

## বহিঃসংযোগ
* 
*
*adipic acid on chemicalland 
*Solutia Inc product website 

বিষয়শ্রেণী:রসায়ন
বিষয়শ্রেণী:জৈব যৌগ
বিষয়শ্রেণী:মনোমারসমূহ
বিষয়শ্রেণী:কমোডিটি রাসায়নিক সমূহ
বিষয়শ্রেণী:ডাইকার্বক্সিলিক এসিডসমূহ
বিষয়শ্রেণী:রাসায়নিক পণ্যদ্রব্য
বিষয়শ্রেণী:ই-সংখ্যায়িত খাদ্যে সংযোজিত দ্রব্য
একুশে ফেব্রুয়ারী (উপন্যাস)

**একুশে ফ্রেব্রুয়ারী** উপন্যাসটি বিখ্যাত ঔপন্যাসিক জহির রায়হান-এর এক অনবদ্য সৃষ্টি। তিনি ভাষা আন্দোলনের প্রেক্ষাপটে একটি চলচ্চিত্র নির্মাণ করতে চেয়েছিলেন, এ উপন্যাসটি সেই উদ্দেশ্যেই ১৯৭০ সালে লেখা।

## প্রেক্ষাপট
বায়ান্ন সালের ভাষা আন্দোলন শুধু এদেশের রাজনীতির ক্ষেত্রে নয়, শিল্প সংস্কৃতির ক্ষেত্রেও নতুন চেতনাপ্রবাহ সৃষ্টি করেছিল; এই চেতনা ছিল অসাম্প্রদায়িক, গণতান্তিক এবং সামাজিক মূল্যবোধসঞ্জাত|
*কাচের দেয়াল* চলচ্চিত্র নির্মাণের পরে তিনি *একুশে ফেব্রুয়ারি* নামে একটি চলচ্চিত্র নির্মাণের পরিকল্পনা করেন; কিন্তু তিনি তা করতে পারেননি| পরবর্তিতে তিনি *জীবন থেকে নেয়া* চলচ্চিত্রে ভাষা আন্দোলনের প্রেক্ষাপট যোগ করেন এবং তার অপ্রকাশিত চলচ্চিত্রকে উপন্যাস আকারে প্রকাশ করেন|

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:জহির রায়হানের উপন্যাস
বিষয়শ্রেণী:১৯৯২-এর বই
শফিউদ্দিন আহমেদ

**শফিউদ্দিন আহমেদ** (জন্ম: ১ জুন, ১৯৭৩) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার ও আম্পায়ার। ১৯৯৭ থেকে ২০০০ মেয়াদকালে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন।

‘বাবু’ ডাকনামে পরিচিত শফিউদ্দিন আহমেদ ডানহাতে ফাস্ট-মিডিয়াম বোলিংয়ের পাশাপাশি ডানহাতে নিচেরসারির ব্যাটসম্যান হিসেবে দায়িত্ব পালন করেন। ঘরোয়া প্রথম-শ্রেণীর ক্রিকেটে চট্টগ্রাম বিভাগের প্রতিনিধিত্ব করেছেন তিনি।

## খেলোয়াড়ী জীবন
১৯৯৭-৯৮ মৌসুমে প্রথম-শ্রেণীর ক্রিকেটে অভিষেক ঘটে শফিউদ্দিনের। একই মৌসুমেই বাংলাদেশ ক্রিকেট দলের সদস্যরূপে আন্তর্জাতিক ক্রিকেটে প্রতিনিধিত্ব করার সুযোগ লাভ করেন। ১১ অক্টোবর, ১৯৯৭ তারিখে নাইরোবির জিমখানা ক্লাব মাঠে জিম্বাবুয়ের বিপক্ষে তার ওডিআই অভিষেক ঘটে। প্রেসিডেন্ট’স কাপের ২য় খেলায় তার অংশগ্রহণ সুখকর ছিল না। খেলায় তিনি ৯ ওভারে ৫০ রান দিয়ে কোন উইকেট লাভে ব্যর্থ হন। এছাড়া ব্যাটিংয়ে তিনি এক বল মোকাবেলা করে ০* রানে অপরাজিত ছিলেন। ঐ খেলায় জিম্বাবুয়ে দল ৪৮ রানে জয়লাভ করে। একই প্রতিযোগিতার ৪র্থ খেলায় শেখ সালাহউদ্দিনকে সাথে নিয়ে ১০ম উইকেটে ১৫ রান তুলে আগা খান স্পোর্টস ক্লাব মাঠে নতুন রেকর্ড গড়েন। কিন্তু জিম্বাবুয়ের বামহাতি মিডিয়াম-পেস বোলার ব্রায়ান স্ট্র্যাংয়ের ওডিআই ইতিহাসের ৭ম সেরা ও জিম্বাবুয়ের সেরা বোলিং ৬/২০ নৈপুণ্যে এ রেকর্ড ম্লান হয়ে যায়। খেলায় বাংলাদেশ ৯২ রানের সর্বনিম্ন সংগ্রহ তোলে ও ১৯২ রানের ব্যবধানে পরাজিত হয়।

## ক্রিকেট বিশ্বকাপ
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। তিনি একটিমাত্র খেলায় অংশ নিয়েছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ৩ বল খেলে ২* রানে অপরাজিত ছিলেন। পরবর্তীতে বল হাতে ৮ ওভারে ২৬ রান দিয়ে ইজাজ আহমেদকে আউট করে দলের অবিস্মরণীয় জয়ে ভূমিকা রাখেন।

এছাড়াও তিনি আম্পায়ারের দায়িত্ব পালন করেছেন।

## তথ্যসূত্র

## আরও দেখুন
* নিয়ামুর রশীদ
* ১৯৯৯ ক্রিকেট বিশ্বকাপ
* বাংলাদেশ জাতীয় ক্রিকেট দল

## বহিঃসংযোগ
* 
* 
* হাউস্ট্যাটে শফিউদ্দিন আহমেদ 

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:বাংলাদেশী ক্রিকেট আম্পায়ার
বিষয়শ্রেণী:কমনওয়েলথ গেমসে বাংলাদেশের প্রতিযোগী
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বাউফল পৌরসভা

**বাউফল পৌরসভা**  বাংলাদেশের পটুয়াখালী জেলার অন্তর্গত বাউফল উপজেলার একটি নগরভিত্তিক স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়  এটি একটি খ শ্রেনীর পৌরসভা। 

## ইতিহাস
২০০১ সালের ১০ জুলাই গ শ্রেণীর পৌরসভা হিসেবে বাউফল পৌরসভা প্রতিষ্ঠিত হয়। পরবর্তীতে ২০১২ সালের ২৭ জুন এটি খ শ্রেণীর পৌরসভায় উন্নীত হয়। 
 
প্রতিষ্ঠাকালীন সময়ে পৌরসভার আয়তন ছিল ৩.১৭৫ বর্গ কিলোমিটার। পৌরসভা গঠিত হওয়ার পর থেকে বিএনপি ও আওয়ামী লীগ থেকে রাজনৈতিক বিবেচনায় প্রশাসক নিয়োগ করে পাঁচ বছর পৌরসভা পরিচালিত হয়। ২০০৬ সালের ২৪ আগস্ট বাউফল পৌরসভার প্রথম নির্বাচন অনুষ্ঠিত হয় এবং ২০১২ সালের ২৮ জানুয়ারি পৌরসভার মেয়াদ শেষ হয়।  একই বছর ২২ মে দ্বিতীয় পৌরসভা নির্বাচন অনুষ্ঠিত হয়। এতে মোঃ জিয়াউল হক মেয়র হিসেবে নির্বাচিত হন ও  ১৭ জুন দায়িত্ব গ্রহণ করেন।

## প্রশাসনিক অবকাঠামো
বাউফল পৌরসভার বর্তমান আয়তন ৩.১৭৫ বর্গ কিলোমিটার।  ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বাউফল পৌরসভার মোট জনসংখ্যা ১১,৪৩৫ জন। এর মধ্যে পুরুষ ৫,৬৫৩ জন এবং মহিলা ৫,৭৮২ জন। মোট পরিবার ২,৫৩৮টি।

## শিক্ষা
২০১১ সালের আদমশুমারি অনুযায়ী বাউফল পৌরসভার সাক্ষরতার হার ৭৫.৮%।

## মেয়রদের তালিকা
*  কাজী ফরিদুজ্জামান টিপু, মেয়র (কার্যকাল ২০০৬ - ২৮/০১/২০১২)  
* মোঃ জিয়াউল হক , মেয়র (কার্যকাল ১৭/৬/২০১২ - বর্তমান)

## শিক্ষাব্যবস্থা
বাউফল পৌর এলাকায় শিক্ষার হার ৬৯.৬৯% । 

## তথ্যসূত্র

## বহিঃসংযোগ

বিষয়শ্রেণী:পটুয়াখালী জেলার পৌরসভা
বিষয়শ্রেণী:বাউফল উপজেলা
কয়েকটি মৃত্যু

**কয়েকটি মৃত্যু** উপন্যাসিক ও চলচ্চিত্রকার জহির রায়হানের রচিত একটি উপন্যাস।
থাম্ব|উপন্যাসের লেখক জহির রায়হান
## কাহিনী সংক্ষেপ
আমরা প্রতিদিনের জীবনে সবসময় হাজারও কাজের ভিড়ে মৃত্যুর বাস্তবতাকে ভুলে থাকি বা থাকতে চেষ্টা করি। কিন্তু কখনও এই চিরসত্য পরিণতিকে এড়ানো সম্ভব হয় না। এই সত্য যখন মানুষের খুব কাছে এসে দাঁড়ায় তখন নিজের জীবন বাঁচানোর জন্য এই মানুষ কতটা স্বার্থপর হতে পারে, সেই চিত্রই লেখক অসাধারণভাবে তুলে ধরেছেন এই উপন্যাসটিতে।

## তথ্যসূত্র

বিষয়শ্রেণী:জহির রায়হানের উপন্যাস
বিষয়শ্রেণী:বাংলা ভাষার উপন্যাস